text:
Ley
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ley (den Latin: lex, legis) of lèi (na Corsou of Boneiro) of tambe yama legislacion of edicto, ta regla di derecho skirbi. Cada ley ta parti di e derecho, pero derecho ta mas amplio cu un solo ley. Tambe huridiccion (hurisprudencia), doctrina huridico y derecho comun tambe ta fuente legal.
Ley ta un proceso of un producto di inscribi, determina of promulga ley pa un legislado, parlamento of organo di gobierno analogo.[1] Prome cu articulo di ley bira un ley, e ta ser referi prome como proyecto di ley of proposicion di ley mientras ta considera pa distingui di otro asunto. Ley por tin diferente meta: regula, autorisa, ilegalisa, proporciona fondo, sanciona, otorga, declara of restringi. Nan por tin discrepancia cu un ley no-legislativo traha pa un organo ehecutivo of organo administrativo bou di e poder di un acto legislativo.
LegislacionEditá
Legislacion ta rekeri pa traha of cambia un proyecto di ley identifica un tema concreto di un manera integral. E redactor di ley y dirigente politico mester tene cuenta cu e miho manera posibel pa aborda e area problematico. E posibel solucion den un proyecto di ley ta entre otro implementa sanccion, atende comportacion indirecto y autorisa accion di instancia.[2]
Ley ta wordo considera como un di e tres funcion principal di gobierno cual hopi biaha ta wordo diferencia bou di e doctrina di separacion di poder. Esnan cu tin e autoridad formal pa crea ley ta yama legislado; e poder legislativo (huridiccion) ta interpreta e ley y e poder ehecutivo di gobierno por actua solamente denter di e autorisacion y e limite cu ta estableci pa ley. Esaki ta un instrumento caminda e autorisacion fundamental ta stipula. Sinembargo tin situacion caminda e ley ta wordo promulga pa otro medio ora ta stipula derecho constitucional manera referenda y reunion/convencion constitucional. E termino 'legislacion' ta uza pa describi situacion asina, pero tin biaha ta uza pa distingui e actonan di e poder legislativo di otro forma legislativo aki.
Ley como termino huridicoEditá
E termino general pa ley por tin dos nificacion:
- ley den sentido formal
E ta un decision hunto tuma y anuncia publicamente di acuerdo cu e procedura stipula pa e organo competente cu ta e legislado.
- ley den sentido material
E ta un instruccion general obligatorio pa suheto huridico y ta aplicabel pa un unidad teritorial specifico.
Leynan por ta tanto material como formal, pero hopi biaha no ta asina. E distincion ta dobel. Un ehempel di esaki ta e principio di teritorialidad cu su competencia asocia. E ta un decision tuma den e sentido di ley formal y ta alabes un ley material cu ta conta pa hende como instruccion general. Aunke e diferencia aki ta parece basta teoretico, toch tin diferencia cla den bida diario.
E derecho penal ta un ley den sentido formal y tambe como un ley den sentido material. E ley ta traha y anuncia publicamente pa e legislado formal y ta contene instruccion cu ta conta entre otro pa tur hende cu ta encontra dentro di e teritorio.[3]
Un otro ehempel cu ta ilustra un distincion entre ley formal y ley material cu ta aplicabel na Hulanda, Belgica y tambe na Aruba, Corsou y Sint-Maarten ta ley tocante consentimento pa casa cu un miembro di Cas Real. Parlamento ta dicidi encuanto e cuestion aki y ta tuma un decision door di bin cu un ley cu ta wordo anuncia publicamente pa e minister di asunto exterior. Esaki ta un ley formal, y no ley material, pasobra e no ta aplicabel pa tur hende. Un decreto administrativo general ta un regla imponi pa gobierno sin cooperacion di parlamento, pues esaki no ta un ley den sentido formal. Si esaki ta ley general vincula e ora e por ta un ley den sentido formal.
Ley of Ordenansa NacionalEditá
E termino ley na e islanan di Aruba, Corsou y Sint-Maarten ta yama en realidad ordenansa nacional (landsverordening). Un ordenansa nacional ta un ley cu ta wordo traha hunto cu gobierno y parlamento. Un ordenansa nacional tin e mesun forsa como ley den sentido formal na Hulanda.[4]
Legislado formalEditá
E legislado formal ta e organo competente cu por redacta y aproba ley, tambe ora otro organo cu mester actua den e notificacion. E poder pa stipula ley den sentido material ta semper deriva di un ley di sentido formal.
- Na Hulanda e legislado formal ta componi di gobierno (gobierno ta wordo forma pa e rey y e ministernan, mira articulo 43 di e Constitucion Hulandes) y pa Parlamento-General (Camara di Representante y Prome Camara di Parlamento-General) di acuerdo cu articulo 81 di Constitucion Hulandes. Ambos camara di Parlamento-General ta aproba e ley y despues e ta wordo ratifica pa e rey y ta wordo anuncia publicamente.
- Na Aruba, Corsou y Sint-Maarten e legislado formal ta casi igual di Hulanda, menos cu e rey no ta ratifica e ordenansa nacional sino su representante cu ta e gobernador. Ademas na e islanan conoce un solo parlamento y no dos diferente manera Hulanda tin.
- Na Belgica, e legislado formal (federal) ta e rey, e Camara di Representante y e Senado (segun articulo 36 di Constitucion Belgico). E Parlamento Federal (e Camara di Representante y e Senado) ta aproba ley, caminda e derecho di iniciativa ta den man di miembro di parlamento y gobierno. Pa ley ta legalmente balido, e ley tin cu wordo firma y promulga pa e rey (bou su responsabilidad di su gobierno) segun stipula pa articulo 74 cu ta trata e poder legislativo y articulo 85 cu ta trata poder di e rey di Constitucion Belgicano. E principio cu ta riba nivel federal ta aplicabel tambe riba parlamento regional y comunitario y riba autoridad local (nivel di provincia y di municipio).
AutorisacionEditá
E poder di traha y decreta ley den sentido formal y material ta ser otorga na un organo; e poder aki yama atribucion. Ora e poder adkiri caba ta wordo traspasa pa un otro organo (inferior) ta yama esaki delegacion. E ultimo aki ta permiti solamente si e ley formal caminda a ortoga e poder legislativo ta permitie exclusivamente.
Tanto na Aruba, Corsou y Sint-Maarten como Hulanda y Belgica e constitucion ta establece cu traha ley ta un derecho prerogativo di e poder legislativo y cu e organo legislativo superior ta e parlamento. E emiti un decreto ta tarea di poder legislativo. Ainda no ta existi un unidad supranacional cu autorisacion legislativo pa paisnan rond mundo. Sinembargo Parlamento Europeo ta decreta regulacion cu un pais mester convertie den un ley nacional conforme e tratado firma pa pais cu ta forma parti di Union Europeo manera Hulanda of Belgica.[5]
Separacion di poderEditá
Na Aruba, Corsou y Sint-Maarten y tanbe Hulanda ta aplica e principio di separacion di poder; tin poder legislativo, poder ehecutivo y poder hudicial.
E separacion di poder:
- Poder legislativo: parlamento y gobierno (gobernador y e ministernan) (Na Hulanda: Prome Camara y Camara di Parlamento-General y gobierno (rey y e ministernan)
- Poder ehecutivo: gobierno
- Poder hudicial: hues independiente y imparcial
LegalidadEditá
Un ley apropia ta establece y decreta pa un gobierno legitimo por ehempel un parlamento scogi democraticamente den un democracia parlamentario of pa un monarca absoluto den un monarkia absoluto. Un ley cu ta wordo decreta pa un gobierno ilegitimo, esey kiermen no ta den liña cu e reglanan vigente pa introduci y enmenda ley por ehempel door di violencia, revolucion etc ta un ley impropia.
E norma legal halto ta regla e procedura con un ley ta bin na existencia. Na Hulanda y Beligica esaki ta para den nan costitucion. Na Aruba, Corsou y Sint-Maarten e procedura aki ta para den e areglo di estado (staatsregeling) of constitucion.[6] E areglo di estado ta forma e constitucion di Aruba, Corsou y Sint-Maarten. Den un estado constitucional democratico un ley ta traha door cooperacion di e poder legislativo y e poder ehecutivo. Importante ta cu ley proponi tin cu haya semper aprobacion pa e autoridad legislativo cu ta rekeri un mayoria pa hacie.
E ley aproba ta wordo anuncia publicamente pa e poder ehecutivo. Un ley ta solamente ehecutabel na momento cu ta publica den e gazeta oficial di gobierno. E principio cu cada ciudadano mester asumi di sa di ley no kiermen mester sa kico tur ta para den un ley. Simembargo esaki ta un ficcion huridico cu despues di emiti un ley cada ken ta supone di a tuma conocemento di e ley. Ignorancia di e existencia di of di e contenido di e ley no ta duna dispensacion pa violacion di e ley ey y tampoco den caso penal no por duna impunidad.
Ley den conflictoEditá
Tin biaha ley por tin norma den conflicto por ehempel ora un ley prohibi algo y un otro ley ta permitie. Tin dos posibel solucion. Den un derogacion explicito un disposicion tercero legal ta determina cua ley tin perferencia. E otro solucion ta cua ley tin preferencia a base di su orden mutuo; un ley superior di organo halto ta bay ariba di un organo inferior (regla di superioridad), un ley specifico riba un ley general y mas nobo (regla di specialidad) ta bay ariba un ley anticua (regla di posterioridad). Esaki ta yama e tres regla di conflicto.[7]
Na Hulanda e orden aki (asina yama herarkia di norma) por uza pa aplica e regla di superioridad:
- Tratado internacional cu tin disposicion obligatorio y decision di organisacion di derecho internacional
- Statuto di Reino Hulandes
- Constitucion di Hulanda
- Ley den sentido formal
- Decreto general administrativo
- Decreto ministerial
- Ordenansa provincial
- Ordenansa municipal
- Ordenansa di autoridad di awa y ordenansa di hunta di producto, hunta principal di empresa y di hunta industrial
- Maneho di gobierno (hopi biaha traha a base di ley)
Na Hulanda conoce tres nivel di gobernacion: Gobierno Hulandes (nacional, gobierno na Den Haag), provincia y municipio (inclui tambe municipio di Boneiro, Sint-Eustatius y Saba). Aruba, Corsou y Sint Maarten cononce un nivel di gobernacion: pais.[8] Un areglo inferior no mag di contra cu por ehempel e derecho fundemental cu ta para den areglo di estado of cu un tratado cu Reino Hulandes a cera cu otro pais manera Tratado di Refugiado. E areglonan di pais Aruba, Corsou y Sint Maarten ta ordena di ariba bay abou como lo siguiente:
- Tratado internacional cu tin disposicion obligatorio y decision di organisacion di derecho internacional
- Statuto di Reino Hulandes
- Constitucion di Hulanda (un parti)
- Ley di Reino Hulandes
- Areglo di Cooperacion di Reino Hulandes
- Areglo di estado (constitucion)
- Ordenansa nacional
- Decreto nacional cu medida general
- Decreto nacional y areglo ministerial
- Maneho di gobierno
Creacion di leyEditá
Den e areglo di estado of constitucion ta para tur e stapnan cu un proyecto di ordenansa nacional mester pasa prome cu al fin e bira un ordenansa nacional. Tur esaki pasobra ordenansa nacional ta trata asunto cu ta delicado.[9]
- Riba peticion di un minister e ambtenarnan ta traha un proyecto di ley;
- Si Conseho di Ministro bay di acuerdo, e proyecto di ley ta bai Conseho di Consulta pa conseho;
- Conseho di Consulta ta trata e proyecto di ley;
- E minister por defende su punto di bista den un rapport y por trece cambio den e proyecto di ley. E ministro ta manda e proyecto di ley pa Parlamento;
- Un comision di miembro di Parlamento ta trata e proyecto di ley. E comision ta duna nan comentario skirbi despues di cual e ministro por trece cambio atrobe den e proyecto di ley;
- Parlamento ta trata e proyecto di ley den un reunion publico caminda e ministro ta haya oportunidad pa defende su proposicion;
- Ta cera e reunion cu votacion riba e proyecto di ley cu eventual cambio;
- Gobernador ta firma e ley (e ordenansa nacional) nobo;
- Ministro di Husticia ta percura pa publica e ley den e Gazeta Oficial, pa asina tur hende por ta na altura di e ley;
- Den e ley ta stipula ki ora e ta drenta na vigor. Drentamento na vigor por sosode tambe pa medio di un decision of regulacion apart.
E procedura ta casi igual ora ta trata proyecto di ley (ordenansa nacional) cu un miembro di Parlamento ta inicia.
Ley religiosoEditá
Banda di e ley secular tambe tin ley eclesiastico. Ley secular ta semper prevale riba esun di misa den un sociedad secular caminda e misa y estado ta separa di otro. Thomas van Aquino tabata e prome teologo cu a haci diferencia entre derecho divino (di Dios) y derecho humano denter di e poder spiritual y mundano.
Mayoria di religion ta defini nan propio ley moral. Ehempel di esaki ta:
- E dies mandamento (hudaismo, cristianismo; den otro forma tambe islam.
- E sharia (islam)
- E cinco percepcion (pa laico den budismo)
- E Vinaya (pa monha budista)


c: text/html

text:
The content originally appeared on: Diario
Proyecto inovador na San Nicolas
ORANJESTAD (AAN): E compania Arupro cu tin su sede na San Nicolas, un tiki patras di ex-planta di Victoria Bottling Company, ta ya bon conoci pa su amplio variedad di producto cu e ta ofrece. Hasta durante e comienzo di pandemia, nan a yuda Aruba grandemente ofreciendo Handsanitizer ora cu esakinan a bira scars riba e isla.
Como cu nan ta usando hopi boter di plastico pa nan productonan, e compania a mustra interes den haci algo cu reciclahe di plastico. Ya caba nan tin un Plastic Recycle Center unda cu envez di benta plastico afo, bo ta hiba nan eynan y nan ta paga 10 cent pa cada kilo di plastico.
E propietario Andres Hernandez ta contento pa anuncia cu e compania tin algun proyecto preparando pa sigui yuda den e proceso pa reduci desperdicio di plastico na Aruba y den region. Riba paginanan mas dilanti por a lesa caba con e proyecto di converti Plastico den Diesel fuel ta hayando un push enorme, awor cu e compania a haya espacio mas amplio pa funciona aden.
Proyecto di panchi di dak: Segun Andres Hernandez, e otro proyecto cu nan ta preparando pa bin cune, ta un planta unda ta bay recicla y procesa boter y demas productonan di glas, y ta converti nan den Panchi di Dak.
E proyecto di Panchi di Dak lo ta uno planea pa aña 2023, y aki ta unda nan lo bay tin mester di boter di glas, pa asina converti esaki den santo silica, y converti esaki den Panchi di Dak cu calidad internacional.
Varios lugar rond mundo ya ta trahando den e tipo di Panchi di Dak aki, cu ta wordo yama ‘Eco tiles’. Nan ta wordo produci danki na plastico y glas recicla, cu ta bira Panchi di Dak cu ta eco-friendly, ta spaar bo hopi placa, nan ta duradero, ta resistente na schimmel (‘mold’), y nan ta laga bo cas mustra hopi bunita mes. Y ademas e Panchinan di Dak aki tambe, na final di nan bida tambe ta 100% reciclable.
E Panchinan di Dak aki ta mas duradero, ta mas liviano, y mas facil pa transporta y instala, compara cu esnan fabrica di concrete of di klei.
E plan aki di Arupro no ta djis yuda Aruba keda mas limpi, pero e lo bay impulsa hopi hende pa subi caya pa bay recoge boternan di e.o. juice y cerbez cu bo ta haya aworaki benta tur caminda, den rooi, y mey-mey di mondi.
Fuera di esey, e proceso di Panchi di Dak aki produci na Aruba mes, lo bay yuda reduci e prijsnan astronomico di material di construccion aworaki riba e isla.

robotstxt: allowed

filter: keep


text:
Kon Schadefonds ta trata mi datonan personal?
Schadefonds ta usa bo datonan personal solamente pa evaluá bo petishon. Nunka ta pasa esakinan pa otro sin bo outorisashon. Ademas no ta tuma kontakto nunka ku e malechor. Pues bo no tin nodi di tin miedu ku e malechor ta haña bo datonan mira òf ta haña sa ku bo a hasi un petishon.
Schadefonds ta mará na e Algemene Verordening Gegevensbescherming (AVG, Ordenansa General Protekshon di Dato). I e kolaboradónan di Schadefonds tin un obligashon di mantené sekresia.


text:
ORANJESTAD – Despues di basta tempo Aruba ta bolbe registra un morto di Covid19, e siman aki. Mes momento, manera cu noticiacla a raporta apenas un dia prome, e cifranan ta sigui aumenta drasticamente. Si un siman pasa e cantidad nobo di caso pa e siman tabata 343, awe DVG ta raporta no menos cu 504 caso. Y e cantidad total tambe ta sigui aumenta y ta casi yega 300 (281). Tambe, si siman pasa tabatin 4 persona hospitalisa riba piso general, awe tin 2 di caul uno a drenta ICU. Y por ta cu un di e otronan ta entre esnan cu a fayece. Pues, e situacion ta birando poco preocupante atrobe, unda cu te hasta prome minister Evelyn Wever e siman aki a alerta riba e subida aki.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Asina ta corona boso trabou
Tico Vos
NOS TA SIGUI REKORDA BOSO PA SEMPER DEN NOS KURASON I NOS MEMORIA! Konmemorashon mester bai biba mas profundo serka nos tur!
Manera tur aña riba dia 20 di aprel, Fundashon Restourashon Víktima di Guera na Kòrsou den koperashon ku Sektor di Kultura i Deporte, a konmemorá e fecha akí ku presensia di Minisiter di Enseñansa, Siensia, Kultura i Deporte, drs. Marilyn Alcalá-Wallé, minister di Desaroyo Sosial, Labor i Bienestar ing. Hensley Koeiman, parlamentario Jesser El Ajoubi, Kònsul General di China sr. Li-Yung , oradornan spesial sr. Junnes Jago, sr. G. Bakhuis i sr. E. Cova, representante di mundu di sindikato, famianan di víktimanan di guera derá den chiké di porko i famia di testigu okular ku a presensia e matansa kruel riba 20 di aprel aya na 1942 i un públiko respetá ku a hasi akto di presensia pa mustra respèt pa e fecha históriko aki 20 di aprel.
Wim van Lamoen | Ew. G. Bakhuis | Junnes E. Sint Jago
minister Alcalá-Wallé | minister Hensley Koeiman | Errol Cova
Realidat ta ku tur aña ta para ketu na e loke a sosodé ora nabegantenan chines riba barkunan di zeta (tankeronan den mal estado) di CPIM a welga pa buska mehoransa pa nan seguridat riba e barkunan ei ku tabata mal ekipá pa eventual bomabardeo di supmarinonan aleman ku tabata yag riba e tankeronan akí pa senknan i asina stroba ku CPIM (Kòrsou) lo por a sigui abastesé aliadonan ku kombustibel den segunda guera mundial i e guera kontra Adolf Hitler i su poderio militar tratando na konkistá Oropa i mundu den un guera relámpago (blitzkrieg)
Sr. Bakhuis ku sitanan for di beibel a mustra bon kla ku krimen no ta kaduká den tempu pero ku grandesa ta, ora nos por rekonosé kos kosnan inkorekto òf ku a bai malu. Ela splika for di e punto di nista di Doño di Unvierso ningun hende òf nashon no por papia BON pa medio di keda sin rekonosé e aktonan kruel i bon dokumentá dje atrosidatnan kontra di chinesnan sin arma i indefenso aya na KILLING KAMP SUFFISANT Kaminda 20 pa 22 chinés a pèrde nan bida na man di sòldánan bou di mando di gobièrnu ulandés.
A bolbe hasi un yamada pa Gobièrnu di Kòrsou e aña aki SI, den nan seremonianan ofisial pa rekordá víktimanan di guera inkluí un parada ofisial na e santanan akí na Kolebra Bèrdè i asina ei kuminsá un proseso di sanashon i rekonosimentu ku akshonnan konkreto mustrando asina ku Gobièrnu ta para tras di nan mes desishon anterior di a konsiderá e personanan akí di nashonalidat chines komo víktimanan di guera.
Minister Hensley Koeiman a pidi pa midi den “time line” si nos ta hasiendo avansenan ku e informashon ku nos sa i kon esaki ta posishoná nos komo ser humano pa ku un kantidat di inhustisia i maltrato ku ta tumando lugá te na e dia akí. Inhustisia kontra trahador, kontra hende grandi, kontra miembro di famia etc.etc.
Sr. Cova a enfatisá ku e inhustisia laboral ta manifestá su mes te den nos tempu aktual i pobresa ta afektá un parti grandi di nos hendenan i sigur e grupo di penshonado. Na forma elokuente a hasi un rekorido históriko sitando for di e buki APRILMOORDEN DI NIZAAR MAKDOEMBAKS (ku no tabata presente e añanan akí na e aktividat importante akí) i rekoriendo na mes momentu abúzunan kontra e klase obreril i matánsanan ku a tuma lugá den e periodo 1939 bin topa 1942 i susesivamente para ketu na e welga den haf guiá pa heroe Felis Chakuto, e welga di 30 mei 1969 i e akshonnan un par di luna atras ku ta bolbe aki mes na Kòrsou di pone trabou abou i welga pa derechonan ku ta ser trapá.
Ew. G. Bakhuis di Christelijke Evangelisch Broedergemeente | Consul di China mr. Li-Yung | representante di mundu di sindikato Errol Cova | parlamentario Jesser El Ajoubi | sektor direkteur Kultuur & Sport mw. Sambo-Velder | Junnes E. Sint Jago di SEOC | drs. Marilyn Alcalá-Wallé, minister di Enseñansa, Siensia, Kultura i Deporte | SEOC representante Wim van Lamoen
Minister di Enseñansa, Siensia, Kultura i Deporte sra. Marilyn Alcalá-Wallé a bati e martin riba e kabes di klabu enfatisando ku fuera di traha buki i dokumentá loke a pasa, fuera di lamentá ku si esaki mester bai skol si òf nò i a mustra ku no ta sufisiente para ketu den seremonianan ku ta tuma lugá solamente un bes pa aña, pa despues tur hende bolbe bèk na nan aktividatnan di kada dia sin ku nada konkreto ta tuma lugá despues di e rekordatorionan aki, A BIRA ORA pa nos kada un tuma nos responsabilidat pa mustra ku nos ta sigui rekorda boso (e chinesnan matá kruelmente riba 20 aprel 1942) den nos kurason. Ku e desvelo dje plaka akí minister Alcalá-Wallé kier a logra komprometé nos kada unu individualmente, pa hasi algu konkreto den nos bida ku ta demonstrá ku nos ta rekordánan i ta esforsá nos mes pa den nos sírkulo di influensia nigun tipo di abuzu sea chikí òf grandi tuma lugá.
Consul mr. Li-Yung | SEOC, Wim van Lamoen | minister Alcalá-Wallé | parlamentario Jesser El Ajoubi | Errol Cova, mundo sindikato


text:
Sosial
Art for the Roses mas lat e aña aki
WILLEMSTAD – Despues di un silensio relativamente largu, loke ta debí na e pandemia di Covid-19, fundashon Ride for the Roses (Curaçao) ta laga tende di dje atrobe. Anke a programá e siguiente aktividatnan di Walk, Ride & Swim for the Roses te na yanüari 2023, durante e aña aki tòg direktiva ke hasi algu tambe pa rekoudá fondo. Pronto RFTR ta spera di por presentá e plannan pa sobrá di aña. Den esei ta inkluí en todo kaso pa mas den fin di aña pa organisá un “Art for the Roses” den koperashon estrecho ku Landhuis Bloemhof.
Ride for the Roses (RFTR) tin solamente un meta: rekoudá mas tantu fondo posibel pa yuda den e lucha kontra kanser. Ke men, e fondonan ta bai direktamente pa pashèntnan di kanser atraves di instansianan ku tin komo tarea pa kuida pashènt di kanser i/òf ta hasi investigashon riba tereno di kanser. Fondo Prinsesa Wilhelmina (PWF), ku pa añanan kaba ta tuma riba dje na diferente manera pa akohé i guia pashènt lokal di kanser i nan famia, ta un di e partnernan mas importante di fundashon Ride for the Roses. Direktiva di RFTR sa ku e por konta ku sosten di Orco Bank komo patrosinador prinsipal.
Riba un promé karta ku Landhuis Bloemhof a manda pa fula tera ken ke partisipá un grupo inisial di artista a reakshoná ku entusiasmo pa laga sa ku nan ke partisipá. Esei no tin nodi wanta otronan, ku no a haña un karta asina pero ku tambe ta interesá pa entregá un obra di nan pa e meta aki, pa mèldu esei na Landhuis Bloemhof van Santa Rosaweg. P’esei ta bai un yamada na tur artista di Kòrsou ku ke kontribuí na e bon kousa aki pa registrá na Landhuis Bloemhof via [email protected] bloemhof.cw pa partisipá.
Rosa inkluí
E enkargo na partisipantenan ta ku nan ta entregá un obra di arte kaminda di un manera òf otro a inkluí un rosa. Pa nan trabou e artistatan ku partisipá ta haña un kompensashon i un persentahe di e suma pa kua nan obra ta kambia di doño. Nos no por lubidá ku nan tambe a sufri hopi a konsekuensia di e restrikshonnan pa Covid. Nan obra lo haña amplio publisidat. No únikamente online i riba website, pero Bloemhof lo eksponé e obranan tres siman largu na òktober i novèmber durante un eksposishon di e grupo. Na final di esei maestronan ku ekspertisio lo perkurá pa nan bende pa bon plaka na e findishi. Finalmente e obra ta bai pa e doño ku a ofresé mas tantu plaka p’e, miéntras ku asina na mes momento ta hasi un kontribushon valioso na e bon kousa.
Den e periodo antisipando e eksposishon i e findishi Landhuis Bloemhof lo organisá diferente aktividat ku tambe lo ta den kuadro di Art for the Roses. Na su debido tempu lo informá mas detayá di nan.
Sosial
Promé ‘Trumpet Challenge 2022’ djarason dia 22 di yuni den Sambil
WILLEMSTAD – Por fin e dia ta yegando pa Kòrsou konosé su promé trumpet challege 2022. Esaki lo tuma lugá djarason awor dia 22 di yüni den Sambil pa 7 or di anochi.
Despues di vários luna di preparashon bou di direkshon di Hector Sampson, e trompetistanan aki ta kla pa laga pueblo di Kòrsou disfrutá di nan músika.
Manera ta konosí, Fundashon WESU a bin ta trata riba e parti di formashon musikal i organisá na desèmber último, e promé Trombone Challenge ku tabata un éksito total.
Awor ta toka turno na trompetistanan pa nan tin nan Trumpet Challenge i despues di vários luna di preparashon intensivo, djarason awor dia 22 di yüni, Pueblo di Kòrsou por bai disfrutá grátis di nan presentashon.
E evento lo tuma lugá riba e stage grandi skùin dilanti Victoria Secret den Sambil. E evento lo kuminsá eksaktamente 7 pm i ta algun kansion nan lo bai presentá. P’esei un apelashon ta na tur hende ku ta interesá pa wak nan, pa nan tei presente den Sambil djarason awor.
Sosial
AMAK ta partisipá dos gran baluarte di farandula ku a bai laga nos
WILLEMSTAD – Djamars anochi a drenta e notisia tristu ku e konosido Patrick Janzen a bai laga nos i den oranan di mardugá djarason 9 di yüni 2022, e pianista, kompositor i areglista Eddy Mar a bai sosegá.
Patrick Janzen
Pa lokual ku ta trata e personahe di Patrick Janzen, nos a komprondé ku el a fayesé na un edat di 53 aña na su kas, despues di tabata hospitalisá pa algun dia.
Patrick a bai laga nos na un edat relativamente hóben i durante su trayektoria den farándula, e tabata envolví den diferente aktividat farandulero tantu aki na Kòrsou komo na Ulanda.
Patrick a inisiá ku su negoshi i pone lus i harma stage pa diferente aktividat i seguidamente ela formalisá su aktividatnan ku lantamentu di Ola ku ta nifiká Organisashon pa Lanta Ambiente.
Patrick tabata pone zonido i meks pa diferente agrupashon musikal i un di su éksitonan grandi tabata lantamentu di e Agrupashon Musikal No Game, ku a kosechá hopi popularidat i hasta a konkista e titulo di Rei di Tumba ku Reinir Lijfrock komo kantante na 2006.
Último tempunan aki, Patrick a lanta un grupo musikal di Bachata i tabata tin intenshon tambe pa lanta un grupo di Kòmbèk i formalisá regreso di No Game. Lamentablemente e no por a logra realisá tur su soñonan
Eddy Mar
Pa loke ta trata fayesimentu di Eddy Mar, AMAK por menshoná ku e tabata hopi aktivo tantu komo músiko, pero tambe durante mas ku 10 aña komo dosente di e proyekto di Formashon Musikal den Bario.
Eddy Mar tabata forma parti di diferente agrupashon musikal i esnan ku sigur el a kosecha hopi éksito kune tabata e agrupashonnan musikal Dynamics i BESS ku tabata un agrupashon musikal ku e i defuntu Mr. Babalu tabata dirigí musikalmente.
Eddy Mar durante último tempu ku a pasa tabata sufri di kebrante di salu i den oranan di mardugá di djarason el a bin fayesé.
Direktiva di AMAK ta ekspresá su sentido de pésame na famianan di Patrick Janzen i Eddy Mar. Ku nan alma sosegá na pas.
Sosial
HOPI INTERES PA KURSO DI HISTORIA DI MUZIK DI KORSOU ORGANISA PA CCC
Willemstad – Durante e periodo di 7 di febrüari te ku 16 di mei 2022 Sentro Kultural Kòrsou a organisá otro interesante Kurso Historia di Muzik di Kòrsou den su Sentro situá na Emmastad, kua tabata na enkargo di e konosido músiko Henri (Harry) Moen.
Den e kurso aki a trata desaroyo di muzik tradishonal di Kòrsou di e époka entre 1863 i 2000. Entre otro e kursantenan ta siña rekonosé ritmonan tradishonal i konhuntonan musikal, tambe nan ta sera konosi ku kompositor i otro desaroyonan den muzik di Kòrsou. Huntu ku esaki tambe nan ta haña un bista di aspektonan sosial i ekonómiko ku tin relashon ku e desaroyo.
E kurso un biaha mas tabata un èksito total na opinion di e kursantenan ku a yena un bashí na informashon tokante nos muzik. E forma úniko di duna lès di señor Harry Moen i su splikashon al kaso, kla i konsiso a mantené un entusiasmo kontínuo serka e kursantenan.
Djaluna 16 di mei ultimo e kursantenan presente a risibí nan sertifikado for di man di señor Harry Moen i señor Henri Cornelia, Presidente di Fundashon Sentro Kultural Kòrsou. Esnan ku a kalifiká pa nan sertifikado ta: Valentina Cijntje-Engelhardt, Alton Gordon, Rose-Marie Heije, Frensel Malacia, Isolda Mansana, Aronnette Martis, Jacqueline Nicia, Elvin Rijke, Lidwina Rodriguez, Aemilius Palm, John Scheidelaar i Glenda Sluis
Sentro Kultural Kòrsou ta felisitá tur e partisipantenan i nan dosente ku èksito di e kurso. For di aña 2012 un total di 176 kursante, di ken 67 penshonado, a risibí nan sertifikado di partisipashon na e kurso.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal22 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Kaso di atrako ku detenshon.
KOMUNIKADO DI PRENSA 217 /2022
19 aprel 2022
Kaso di atrako ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 19 di aprel 2022 alrededor di 17.33’or, Sentral di Polis a risibí notifikashon di un
kaso di atrako ku a tuma lugá na un toko riba Santo Domingoweg.
Mesora a dirigí diferente unidat polisial na e sitio i for di un investigashon prelimar a resultá
ku kuater hòmber kara tapá ku arma di kandela a presentá na e toko. Bou di menasa ku
arma di kandela nan a bai for di e sitio den un vehíkulo ku plaka kèsh i diferente artikulonan
for di den e toko.
Polis a kuminsá mesora ku investigashon i den área di Mina Scharbaai e señalá e
hòmbernan sospechoso koriendo den un mondi.
Despues di un persiguishon na pia, alrededor di 18.42’or polis a logra detené tres di e
sospechosonan. Tambe polis a haña i konfiská den un mondi den e área diferente
artikulonan probablemente prosedente di e atrako ariba menshoná.
Alrededor di 18.58’or personal di tim di atrako a detené dos sospechoso mas den un kas na
Veeris i a haña i konfiská un arma di kandela.
A presentá e sospechosonan dilanti di un fiskal ouksiliar ku a ordená nan enkarselamentu
pendiente di mas investigashon.


text:
E dianan di #Shelter in Place tin su parti positivo manera entre otro, cu nos a haya tempo pa drecha nos cashi- y lachinan. Cu bo por ta na cas bisti comodamente henter dia ta un sensacion agradabel. E cas opgeruimd ta un dushi sensacion, pero nos tambe mester sinti nos bon cu nos apariencia cu ta yuda subi nos animo. Momento cu bo sinti pa uza un poco di makeup of pa experimenta cu un hairdo nice, principalmente riba e bad hair days, sigui e Tips pa wak con pa logra esaki.
MESSY UPDO
No preocupa ora bo spierta cu bo cabey tur bruha, pasobra e textura aki ta e clave pa logra un messy updo. Aplica un poco di dry shampoo den full bo cabey, despues haci un twist pa forma e bol na e haltura cu bo ta desea. Bo por hacie con strak cu bo ta desea aunke semper mas los ta mas comodo. Bo por wante cu un elastiek of uza tres bobby pin. Si bo ta sinti cu el a keda hopi getrek por los algun cabey y dune un toke messy super cool.
MESSY PONYTAIL
Cu e cabey seco, aplica un capa di dry shampoo pa dune un textura. Aki e unico cu bo mester ta bo dedenan para forma e ponytail. Wante cu dos elastiek pa logra cu e ta mas halto, manera cu e ta strak pasa un ‘thistle comb’ na e raíz pa dune mas volumen. Corda laga algun cabey fini los den cara, esey ta e clave pa logra e efecto fresco. Si bo tin un meeting via ZOOM y bo kier mustra nice, bo por añadi un poco volumen na e corona di cabes, aki bo mester solamente haci un crepé hopi sutil y e no mester ta elaborea.
HALF UP PONYTAIL
Si bo kier post un selfie riba bo Instagram esaki no lo faya. E stap number un ta pa tuma algun cabey dilanti y manda nan patras cu bo dedenan, y ahusta na e haltura cu mas bo ta gusta y mare cu un elastiek. Despues loke bo mester ta un plancha; pa pase pa e seccionnan pa duna un toke peina pero tambe despeina. Despues aplica un poco di texturizer pa logra e look aki.


text:
E sosten di abogado mr. Milaynie Kelie na warda di polis di Shaba no tabata suficiente pa fiscal mr. Rianne Wilderman por a dicidi di laga Kevin Wever, yiu di minister-president mr. Evelyn Wever-Croes den libertad. A opta pa prolonga su detencion mesora awe y a transport’e pa ward’i polis Santa Cruz unda e lo keda encarcela pendiente e investigacion contra dje.
Kevin Wever tabata meti den un pelea na luna di november ultimo, unda a bringa y kibra muebles den Gusto Cafe y despues Azia Restaurant. A bay entrega keho su mañan contra e rumannan Williams, yiu di Michael Williams di partido PUEBLO PROME. Wever a pasa como victima den e caso di agresion, bisando cu e rumannan lo a maltrat’e di trincion y sin motibo. Pero e pruebanan cu a sali despues, banda di declaracionnan di testigonan y imagennan di video ta mustra contrario na declaracion di Kevin Wever.
Recherchenan a sigui cu e investigacion y probablemente pa falta di personal rond di tanto caso di AO debi na Covid-19, no por a detene mas prome. El a cumbinie si, pasobra entretanto el a casa, tene fiesta, bay cu luna de miel y regresa nos isla pa awo e hay’e cera den cel di ward’i polis acusa di bringamento den gang den publico.
Awe mainta e ordo di detencion tabata pa dos sospechoso. Separa di Kevin Wever, tambe e fiscal a duna ordo na polis pa detene Christopher Williams, e otro yiu di e lider politico Michael Williams. Algun siman pasa a detene su yiu Nigel Williams, cu a keda algun dia deteni den e mesun caso aki. Williams a sigura na su salida di prizon cu e no a haci nada y cu Kevin Wever ta hunga santo dilanti su mama, pero cu e ta masha fresco y boca grandi ora e ta den club nocturno. Williams a acusa cu Wever a insult’e y scupie ora el a pasa pa bay den baño, pa cual a start un intercambio di palabra y algun mokete di “planta respet”.
Abogado mr. Milaynie Kelie di e bufete di abogadonan Croes, Wever & Ruiz tin e defensa di e yiu di Prome Minister den su mannan. E mes tabatin defensa di e yerno di Prome Minister tambe algun siman pasa, ora el a bay cera pa cinco dia, den e mesun caso aki.


text:
Partido ABO si ta duna transparencia financiero y e bon ehempel
10 Juli 2017
Desde 2014, partido ABO ta bogando pa transparencia den politica. Transparencia den tur sentido. Un partido politico no por sconde informacion pa pueblo y sigur no su gobernantenan of parlamentarionan. Pero lamentablemente esaki ta e caso, pasobra e clase politico tradicional a percura pa e pueblo humilde no mag di cuestion’e y cu e tin cu acepta loke e politico bisa.
Cada aña na e apertura di e aña parlamentario, diferente miembro ta declara publicamente cu no tin transparencia den gobernacion. Regularmente miembronan di parlamento ta declara cu transparencia ta esencial pa bon gobernacion. Pero ora e toca pa e mesun politiconan aki duna transparencia financiero y e bon ehempel, tur ta core of bay sconde. Tur ta keda practica e dicho di ‘scucha mi palabranan, pero no mira mi actonan’.
Pa falta di transparencia financiero, tin politiconan cu a drenta politica cu 10 florin den nan saco, pero awendia ta miyonario. Pa falta di transparencia financiero, tin politiconan cu ta hibando campañanan miyonario, pero ta poco ta tribi di puntra di unda e placa pa esakinan ta sali. Pa falta di transparencia financiero, ainda tin un parti di pueblo ta kere cu Aruba no ta bancarota y cu ta acepta e malgastamento di pueblo su placa pa enrikece e grupito privilegia como algo normal.
Den diferente comunicado, partido ABO a papia riba e tema aki y a ilustra cu e falta di transparencia financiero ta un di e causanan principal di e decadencia moral y social. Cu diferente partido a copia e mensahe aki pa probecho politico, partido ABO ta aplaudi y ta considera esaki como algo bon. Pasobra mas un pueblo sa di e consecuencia negativo di no duna transparencia financiero, mas lihe un pueblo culto por para esaki y scoge pa politiconan integro. Pero lamentabel pa constata cu tur e partidonan existente solamente ta uza e tema di transparencia ora e ta cumbini nan y como decoracion politico. A pesar di tur e palabranan bunita y promesanan di transparencia, te awe ningun partido politico a duna transparencia financiero!
Partido ABO no ta un partido di palabranan bunita so. Partido ABO ta demostrando semanalmente desde 2014 cu e ta un partido serio y di hecho. Na juli 2016, partido ABO a publica un articulo cu e titulo ‘Partido ABO no ta cumpra voto’, y desde diabierna 7 juli partido ABO a haci su relatonan financiero publico. E relatonan aki por wordo haya riba su website, www.aboaruba.org. Asina pueblo por mira exactamente cuanto participacion na e proceso democratico ta costa, di unda e fondonan ta bin y cu e no tin cu costa miyones na bandera, sticker, show y propaganda pa tapa pueblo su wowo. Tambe pueblo por mira cu tur e fondonan ta bini di donacion di pueblo mes y no comerciante. Nunca antes un partido politico a haci esaki boluntariamente. Partido ABO awor ta dunando e bon ehempel atrobe. Ban mira awo cua partido politico lo sigui. Spera cu esunnan cu lo sigui, duna tambe transparencia den e fundacionnan y companianan liga na e partido of politico cu ta pata pata cu placa y cu nan no ta bin gaña pueblo cu e fondonan ta bin di BBQ y rifa.


text:
BREDA — Siman pasa Federashon Futbòl Kòrsou a presentá e selekshon tentativo di 30 hungadó ku lo representá Kòrsou den e eliminatorio pa Kopa Mundial Rusia 2018. Ainda no a keda divulgá pa FFK ken ta e 23 hungadónan ku lo ta den e selekshon definitivo, pero tur kos ta parse ku Guyon Fernandez i Felitciano Zschusschen di NAC Breda lo ta den. A lo ménos esei ta loke por konkluí for di un komunikado ku e ekipo di NAC a saka.
Segun e ekipo di NAC Breda, “tantu Guyon Fernandez komo Felitciano Zschusschen ta liber pa partisipá ku e selekshon di Kòrsou na final di mart próksimo.” Mas aleu e ekipo ta bisa ku mes ora despues di e di dos partido kontra Montserrat ambos hungadó lo biaha pa Hulanda bek pa prepará huntu ku NAC pa e enkuentro di 4 di aprel kontra Heerenveen.”
Di parti di e ekipo esaki ta zona basta konvensiente ku su dos hungadónan lo ta huntu ku e selekshon di Kòrsou pa e partidonan kontra Montserrat. Sin embargo, FFK tin te 24 ora promé ku e partido di 27 di mart pa entrega e selekshon definitivo.
Un di tres hungadó, Roly Bonevacia di Wellington Phoenix te ku algun dia pasa a bisa ku e no a disidí ainda si e lo hunga ku e selekshon di Kòrsou den e eliminatorionan pa Kopa Mundial Rusia 2018
Kòrsou su promé kompromiso ta kontra di Montserrat dia 27 di mart próksimo den stadion Ergilio Hato na Kòrsou miéntras ku dia 31 di mart e selekshon blou ku hel lo enfrentá Montserrat na Montserrat.


text:
Pa: Fittipaldi Pietersz
Spiritu ta tuma kab’é boto entre sabana piedra krus pa Tanki Maraka segun un kompai di trai montaña a konta.
“Ta hopi papia ku e Kaya ku ta kondusí Playa i Rincon entre Tanki Maraka pa subi di Colombia, spiritu ta tuma left sea den outo òf tambe riba motosaikel, e kompai a bisa.
E ta sigui,“Hopi a yega di pasa den kos straño kaminda nan ta bisa den bisindario di Sabana Piedra Krus nan a sinti ku tin un hende a sinta patras den outo. Esaki ta algu ku bo no ta mira, sinembargo bo ta haña tur sentimentu i impreshon ku tin un alma mas huntu kubo den e vehíkulo. Ora bo yega den bisindario di tanki Maraka ta sinti ku e spiritu a bandoná e vehíkulo. Riba motosaikel tambe nan ta bisa ku e área aki, nan ta sinti ku e motosaikel ta bira pisa, esta un sentimentu kaminda ta sinti ku tin un hende sinta bo tras. Esaki ta loke diferente bes mi a yega di tende hende papia di dje,”e kompai ta konta.
“Ántes ami i un grupo di amigu tabata trein kore na pia entre seru largu pa trai montaña esaki den oranan trempan di mainta, pues skuritu. Un di e biahanan ei ora nos tabata bayendo direkshon di kas na altura di Tanki Maraka tabatin un palu di watapana. Un sombra di un hende tabata tras di e palu i segun nos tabata kana e sombra tabata skonde drei rònt di e palu pa nos no mira e hende sino solamente su sombra.
Despues di e dia aki nos a spanta i no a sigui trein mainta trempan mas ora ta skur,” e kompai a konta.


text:
TARIFA DI GASOLIN I DIESEL TA SUBI, ELEKTRISIDAT I AWA TA BAHA
WILLEMSTAD – Entrante djamars 28 di yüni 2022 e tarifa regulá di gasolin i diesel ta subi na
Kòrsou. E tarifa di elektrisidat i awa ta baha entrante djabièrnè 1 di yüli 2022. Esaki Bureau
Telecommunicatie en Post (BT&P) ta partisipá den su komunikado mensual riba e partikularidat
aki. BT&P ta supervisá e desaroyo di preis di produktonan petrolero i di utilidat.
Kálkulo tarifa produktonan kombustibel
E kálkulo di tarifa pa Mogas 95, Gasoil LSD, LPG 20 i LPG 100 konosé e komponentenan
1. Preis di kompra, 2. Impuesto di importashon LSD, 3. Garantia di suministro di kombustibel
(1a), 4. Garantia di suministro di kombustibel (1b), 5. Márgen pa Curoil, 6. Impuesto di konsumo
(Akseins), 7. Sùrplùs/Défisit (Recovery), 8. Supsidio krusá, 9. O.B. di 6% pa benta por mayor, 10.
Márgen pa agente, i 11. O.B. di 6% pa benta por detal. Pa sierto komponente e tarifa sero ta konta,
sea temporalmente òf nò. E tarifa pa benta por mayor ta inkluí e promé nuebe komponentenan
miéntras ku e tarifa pa benta por detal (na usuario final) ta inkluí tur komponente.
Ta determiná e preis di kompra, kaminda kalkulashon ta kuminsá, mensualmente pa e luna
siguiente a base di e reserva di kombustibel disponibel na final di luna pasá. Pues: e preisnan di
kompra ku ta stipulá pa yüli 2022, en prinsipio ta basá riba e reserva di kombustibel disponibel pa
final di mei 2022.
Den kaso ku si e informashon tokante di reserva duná dor di Curoil ta inalkansabel, lo tin ku sali
for di e kotisashon internashonal resien. E preisnan di kompra akí ta wordu revisá dor di notashon
di preis internashonal. Dor di e lapso aki den e mekanismo pa determiná preis, por ta nesesario pa
deskontá eventual diferensia entre e preis di kompra regulá i e montantenan di kompra real, di
forma retroaktivo via e elemento ‘Sùrplùs/Défisit’.
E fluktuashon di preis riba merkado internashonal e último simanan ta masha fuerte i e
desaroyonan na Kòrsou ta kana huntu den liña. Akibou ta sigui un resúmen di e desaroyo di preis
di krudo (WTI) i e preisnan di Platts pa Mogas i LSD for di prinsipio di 2022.
E tarifa pa usuario final pa Mogas 95 ta oumentá fuertemente komo konsekuensha di un oumento
drákstiko den preis di kompra. Pa por mitigá e oumento di preis a skohe pa implementá esaki den
dos stap mediante un korekshon negativo den e komponente Sùrplùs/Défisit. E tarifa usuario final
pa LSD ta subi tambe komo konsekuensha di un oumento den e preis di kompra. Ta plama e
défisitnan pa tantu Mogas komo LSD ofer di un periodo mas largu pa (mas aleu) pa mitigashon di
oumento di preis. E medidanan pa mitigashon sinembargo lo mester wòrdu korigí aún den e
próksimo lunanan.
Kálkulo tarifa awa i koriente
E kálkulo di e tarifa pa awa i elektrisidat tin dos komponente: e tarifa básiko i e klousula di
kombustibel. E klousula di kombustibel pa elektrisidat ta konsistí di dos elemento: kompra di
koriente i gastunan di kombustibel. E ‘kompra di koriente’ ta basá riba e preis pa e energia ku
tersernan ta suministrá, manera energia di bientu i di solo. ‘Gastunan di kombustibel’ ta enserá
produkshon di energia dor di Aqualectra mes. Tambe e klousula di kombustibel pa awa ta konsistí
di dos elementu, ku ta “kompra” basá riba preis di awa ku ta wòrdu suministrá dor di un terser
partido i e gastunan di elektrisidat pa produkshon di awa dor di Aqualectra mes.
Sin embargo, kada luna e uso di e diferente medio pa produkshon – e asina yamá ‘meskla di
produkshon’ ta varia. P’esei BT&P ta determiná e balor di e klousula di kombustibel
mensualmente basá riba e pronóstiko di Aqualectra, di kiko e meskla di produkshon lo bira, den e
kaso aki pa e luna di yüli 2022. Si un luna despues resultá ku e elemento akí tabata muchu haltu òf
muchu abou, ta korigí esaki. Den e kaso akí, ta trata di e luna di mei 2022.
BT&P ta determiná e tarifa básiko pa tantu awa komo elektrisidat un biaha pa aña. E tarifa akí ta
enserá tur otro gastu (fiho) pa e produkshon di awa i elektrisidat i tambe e gastunan pa e
distribushon i e entrega di esakinan, manera gastu di personal, di mantenshon, depresiashon, etc.
E bahada di tarifa pa elektrisidat i awa ta resultado di e promedio kosto di kombustibel abou pa
produkshon di elektrisidat respektivamente kosto di elektrisidat abou pa produkshon di awa, e
produkshon miksto pronostiká i tambe un faktor di korekshon abou ofer di mei 2022.
Aprobashon i fihamentu
BT&P ta asesorá Konseho di Minister (KdM) enkuanto e tarifanan nobo. Solamente despues ku e
KdM aprobá e propuesta, e Minister pa Desaroyo Ekonómiko, ku a la bes ta enkargá ku asuntunan
di energia, ta fiha e tarifanan. Eseinan ta e tarifanan máksimo ku por usa un luna largu.
Ku e prosedura akí, ku ta konsiderá faktornan internashonal i lokal, e supervisor BT&P ta vigilá e
entrega di kombustibel, awa i elektrisidat na e poblashon lokal di forma independiente i
transparente, pa esaki ta kontínuo i rasonabel.
Por mira e ahustenan eksakto den e tarifanan riba http://www.btnp.org.


text:
Diabierna marduga durante oranan di “TdQ” polisnan atento den Santa Cruz a tuma nota di un Yaris coriendo riba caminda, mesora a para esaki pa controla. Ora a ripara cu e homber ni muher no tini motibo pa ta riba caminda durante “TdQ” a detene ambos. Van di C.E.A. a bini na e sitio y a transporta e pareha pa warda di polis unda nan lo ricibi nan boet pa cu viola “TdQ”.
0 thoughts on “Pazuid di rotonde Santa Cruz polis a para un vehiculo y detene 2 ocupante pa viola “TdQ””
-
Letterlijk mi no ta comprende basta smak pa perde of duna 2mil florin asina, no tin nada riba caya habri dus kiko tin di hasi den e oranan ei si bo sa polis anytime lo parabo…


text:
KRALENDIJK- Departamentu di ‘leerplicht’ di gobièrnu, awe mainta a regalá diferente material edukativo pa e muchanan di akohida i skolnan básiko.
Den kuadro di dia internashonal derecho pa mucha, a hasi esaki i na mes momentu a lansa e kampaña 2022. E lema di e kampaña ta: For di akohida pa mucha, na kaminda pa bon edukashon i enseñansa.
Importante
Timoteo Silberie, hefe interino di Edukashon di bienestar di gobièrnu di Boneiruh, a papia i splika kon importante ta e bon edukashon na nos muchanan. Diferente grupo di mucha i adultonan a risibí regalo na e okashon.


text:
Minister Dangui Oduber Ministerio di Salud a presenta plan nacional di prevencion na AZV pa un Aruba Saludabel
ORANJESTAD. Diaranzon mainta Minister Dangui Oduber, hunto cu coleganan di Ministerio di Salud, a bishita Algemene Zietkekosten Verzekering (AZV) pa presenta un programa di prevencion den salud na director mr. Edwin Jacobs. Esaki den cuadro di e plan nacional, unda cu prevencion ta central, cu ta e maneho di Minister Oduber pa e 4 añanan di su gobernacion.
Den e programa cu a wordo presenta, ta papia di 4 pilar.
- Aruba Healthy Life Style Center. Esaki lo bira un centro unda tur persona, entre edad di 18 pa 65 aña cu tin problema cu obesidad, lo wordo guia pa asina por hiba un bida mas saludabel y tambe mantene esaki. E programa lo ta uno accesibel na full comunidad, especialmente pa e personanan cu risico halto. E centro lo ta pa yuda cu guia pa nutrishon balansa y saludabel, guia pa actividad fisico y entre otro descanso y drumimento pa un estilo di bida balansa y saludabel.
- Jump18. Esaki ta un programa pa muchanan entre 4 y 18 aña, afilia na Horacio Oduber Hospital, na unda ta guia muchanan cu tin problema cu sobre peso pa yuda nan cambia nan manera di biba. JUMP18 a cuminsa 18 di november di aña 2021 cu e meta pa haci un diferencia pa otronan, duna inspiracion y motivacion. JUMP18 ta consisti di un grupo di hoben Arubano cu ta profesionalnan medico, cu bao guia di un pediatra a desaroya un iniciativa pa empodera muchanan y nan mayornan pa mehora nan salud y bienestar. JUMP18 su meta ta pa yuda mayornan y muchanan biba un bida mas saludabel por medio di educacion y retando nan percepcionnan limita. Por medio di e proceso aki, e acceso ta wordo crea pa mayornan y nan muchanan bolbe descubri nan balor berdadero hunto cu un conocemento mas profundo den loke ta nutricion y salud. E plan nacional ta pa yuda e programa aki redobla e capacidad, yudando asina mas mucha pa ciclo, un cantidad di 36 en bes di 17 so.
- Skol Saludabel. Esaki ta un programa unda ya caba tin 10 skol na Aruba cu ta participando. Nan ta wordo guia door di Direktie Volksgezondheidzorg (DVG) seccion di juegd gezondheiszorg.
- Concientisacion/informacion di nutricion cu ta importante pa wordo duna na Aruba su comunidad pa hiba un bida saludabel. Lo crea un website pa Fundacion Prevencion den Salud Aruba caminda lo centralisa informashon di tur e fundashon/programa/proyecto nan relata na prevencion di NCDs. Alabes lo duna ayudo financiero na e gruponan aki pa crea contenido educacional y promove conscienntisacion.
A presenta e programa aki, relata na action 3.2 di e NCD-MAP 2020-2030, na AZV den un proyecto piloto pa asina papia over di e financiamento pa cu e aña aki. Tambe a tuma e oportunidad pa presenta kiko e programa ta encera y con e 4 pilarnan aki lo traha pa un Aruba mas saludabel. Pa e programa por wordo financia durante e añanan di gobernacion nos dilanti, lo crea un fondo yama “Begrotingsfonds Pandemische Veerkracht en Innovatie”, esta un Fondo pa Recuperacion di e Pandemia y pa promove Innovacion. E fondo aki lo bai reemplaza e Covid insurance. Tur e entrada cu lo wordo genera lo wordo inverti bek den salubridad, entre otro den prevencion, sigui amplia e capacidad di nos ICU na nos hospital y den innovacion riba tereno di salubridad, pa asina Aruba por recupera rapidamente di e efectonan di e pandemia y ta mihor prepara pa cualkier eventualidad cu lo por presenta.
Tawata un mainta exitoso na unda Ministerio di Salud a comparti informacionan cu ta relevante pa AZV, pa asina AZV por tuma un decision si por yuda financia e proyecto piloto aki pa e prome 6 lunanan, te cu fin di aña 2022. Ta e idea cu pa aña 2023 en adelante, pa medio di e fondo, crea e financiamento , pa asina e programa aki por bira sostenibel y yuda Aruba biba un bida mas saludabel.
Prevencion ta central den e maneho di Minister Dangui Oduber y cu pasonan firme y concreto lo bai cambia e rumbo di traha curativo pa traha preventivo.